Diari Oficial de la Generalitat Valenciana


Sumari del DOGV 6259, del 04-05-2010 (2010/4529)

RESOLUCIÓ de 13 d'abril de 2010 de la Direcció General d'Ordenació i Centres Docents, per la qual es determinen els centres docents de la Comunitat Valenciana que en el curso escolar 2010-2011 aplicaran un programa experimental plurilingüe en centres educatius públics d'Educació Infantil i Educació Primària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6259

Data del DOGV
:   04-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/4529


Data del document
:   13-04-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * nova pedagogia
    * política educativa
    * centre d'ensenyament
    * legislació
    * ensenyament primari
    * educació preescolar
    * ensenyament públic

RESOLUCIÓ de 13 d'abril de 2010 de la Direcció General d'Ordenació i Centres Docents, per la qual es determinen els centres docents de la Comunitat Valenciana que en el curso escolar 2010-2011 aplicaran un programa experimental plurilingüe en centres educatius públics d'Educació Infantil i Educació Primària. [2010/4529]  
Per Orde de 19 de maig de 2009, de la Conselleria d'Educació (DOCV núm. 6034, de 12.06.09), es va establir l'organització, estructura i funcionament d'un programa experimental plurilingüe per al curs escolar 2009-2010.  
Este programa pretén que els centres, des de la seua autonomia pedagògica, experimenten programes d'educació plurilingüe, i permet impartir una part de les àrees del currículum en llengua estrangera, sense que això supose modificació dels aspectes del currículum bàsics regulats en el Reial Decret 1513/2006, de 7 de desembre, pel qual s'establixen les ensenyances mínimes d'Educació Primària i del Decret 111/2007, de 20 de juliol del Consell, pel qual s'establix el currículum de l'Educació Primària i en el Decret 38/2008, de 28 de març, pel qual s'establix el currículum del segon cicle d'Educació Infantil a la Comunitat Valenciana.  
En este sentit, el document «Bases per a un futur model plurilingüe en el sistema educatiu valencià i qüestions relatives a la seua implantació progressiva», presentat el desembre de 2008 per la Conselleria d'Educació arreplegava, entre altres mesures, la posada en marxa en cada una de les províncies de la nostra Comunitat de tres centres públics d'innovació i experimentació del plurilingüisme, un per cada una de les Direccions Territorials d'Educació.  
Per tot això i en virtut de les competències que li atribuïx el Decret 118/2007, de 27 de juliol, del Consell, pel qual s'aprova el reglament orgànic i funcional de la Conselleria d'Educació, així com la disposició final primera de l'Orde de 19 de maig de 2009, esta Direcció General d'Ordenació i Centres Docents, resol:  
Primer. Autorització  
Autoritzar la continuació, per al curs 2010-2011, d'un programa experimental plurilingüe en els centres educatius públics ubicats en l'àmbit territorial de la Comunitat Valenciana que s'especifiquen en l'annex I de la present resolució.   
Autoritzar per al curs 2010-2011, un programa experimental plurilingüe en els centres educatius públics ubicats en l'àmbit territorial de la Comunitat Valenciana que s'especifiquen en l'annex II de la present resolució.   
Es pretén aconseguir que l'alumnat assolisca un domini per igual en les llengües cooficials de la Comunitat Valenciana i millore la seua capacitat per a interactuar en anglés i arribe a aconseguir una competència comunicativa adequada en totes les llengües curriculars.  
Segon. Desenrotllament del programa  
Els centres autoritzats desenrotllaran el programa previst en l'Orde de 19 de maig de 2009, per la qual s'establix el funcionament del programa.  
Les direccions generals competents i la inspecció educativa supervisaran en l'exercici de les seues funcions i de les seues competències, el funcionament correcte i la posterior avaluació dels projectes, a fi de verificar la seua realització, la qualitat i els resultats obtinguts.  
Tercer. Aplicació  
La present resolució produirà efecte l'endemà de la seua publicació en el Diari Oficial de la Comunitat Valenciana.  
València, 13 d'abril de 2010.- El director general d'Ordenació i Centres Docents: Rafael Carbonell Peris.  
Annex I  
Codi Centre Localitat Província  
   
22815367 CEIP Costa Blanca Alacant Alacant  
61542298 CEIP Sanchis Yago Castelló de la Plana Castelló   
 76323491 CEIP Núm. 9 Alzira València  
Annex II  
Codi Centre Localitat Província  
   
59552391 CEIP Bautista Lledó Benidorm Alacant  
76292988 CEIP Núm. 11 Vila-real Castelló  
00032012 CEIP Núm. 5 Catarroja València